Politika spoločnosti vyplýva z celkových strategických zámerov spoločnosti, ktoré sú orientované na plnenie požiadaviek zákazníkov, vysokú kvalitatívnu úroveň stavebných prác, a ochranu životného prostredia a zdravia pracovníkov.

Pre dosiahnutie uvedených zámerov Predstavenstvo spoločnosti prijalo túto politiku kvality definovanú nasledovnými zásadami:

* Vždy zabezpečovať vykonávanie svojich činností v maximálne možnej kvalite tak, aby dodaný produkt spĺňal určené kritériá, aby bol technicky spoľahlivý a aby s ním bol zákazník spokojný.
* Pri všetkých činnostiach dôsledne dodržiavať požiadavky noriem ISO 9001, ISO 14001 a ISO 45001 a požiadavky na environmentálne overenie v rámci schémy EMAS
* Trvale dodržiavať ustanovenia platných legislatívnych a iných požiadaviek, technických predpisov a noriem vzťahujúcich sa na činnosti vykonávané spoločnosťou s minimálnym negatívnym dopadom na životné prostredie a s maximálnou bezpečnosťou a ochranou zdravia pracovníkov a partnerov.
* V každom prípade rešpektovať požiadavky zákazníka a postupovať v súlade s jeho očakávaniami a príslušnými technologickými postupmi.
* Na každý kalendárny rok stanoviť reálne, konkrétne a merateľné ciele IMS, plnenie týchto cieľov pravidelne vyhodnocovať a tým prispievať k zlepšovaniu v oblasti kvality, ochrany životného prostredia a zdravia pracovníkov.
* Zabezpečovať potrebné vzdelávacie aktivity pre svojich zamestnancov za účelom dosiahnutia vysokého povedomia o otázkach kvality, životného prostredia a bezpečnosti práce.
* Aktivitou všetkých pracovníkov spoločnosti udržiavať počet a závažnosť prípadov vzniku nekvalitného produktu, ohrozenia životného prostredia a pracovných úrazov na čo najnižšej hodnote.
* Trvale zabraňovať znečisťovaniu životného prostredia a sústavne zlepšovať svoje environmentálne správanie
* Neustále sa snažiť o trvalé zvyšovanie efektívnosti zavedeného systému manažérstva kvality, environmentálneho manažérstva i systému manažérstva BOZP.

Predstavenstvo spoločnosti týmto dokumentom zaväzuje všetkých pracovníkov spoločnosti k dodržiavaniu jednotlivých zásad a postupov definovaných v príručke manažérskeho systému a v súvisiacich predpisoch i k trvalému zlepšovaniu a zvyšovaniu výkonnosti a funkčnosti manažérskeho systému.

V Košiciach dňa: 20.08.2020 Ing. Martin Pavuk

predseda predstavenstva a. s.